ועדת העבודה, הרווחה והבריאות, כנסת 16, פרוטוקול מספר 195, 2004-06-20 12:30

שאול יהלום: אני מתכבד לפתוח את ישיבת ועדת העבודה הרווחה והבריאות בהצעת חוק שוויון זכויות לאנשים עם מוגבלות (תיקון- ביטול הגבלת תוקף) התשס"ד – 2004.

שאול יהלום: זו הצעת חוק פרטית שלי שעברה קריאה טרומית וזו הכנה לקריאה ראשונה.

שאול יהלום: סעיף 9 לחוק השוויון שכבר התקבל, בפרקים שהתקבלו תחת הכותרת "ייצוג הולם לאנשים עם מוגבלות" כתוב כך: "ראה מעביד כי בקרב עובדיו אין ביטוי הולם בנסיבות העניין לייצוגם של אנשים עם מוגבלות, יפעל לקיום הייצוג ההולם, לרבות ביצוע התאמות".

שאול יהלום: זאת אומרת יש מעביד שרואה שלא עובדים אצלו נכים, חובה עליו לחשוב איך בכל זאת יעבדו אצלו נכים ולתת להם תנאים שיכולים לעבוד בהם.

שאול יהלום: "פעולות המעביד לפי זה, יכול שיעשו בתכנית אשר תכלול הוראות בדבר העדפת העסקתם או קידומם של אנשים עם מוגבלות שכשרים לתפקיד או למשרה ושהם בעלי כישורים דומים לכישורים של מועמדים אחרים לתפקיד או למשרה".

שאול יהלום: זאת אומרת אם יש מכרז לשני מורים, ובאים אלי שני מורים שווים פחות או יותר בתנאיהם, אני קובע שאני אעשה העדפה לאדם עם המוגבלות.

שאול יהלום: "שר העבודה והרווחה", היום זה שר התמ"ת, "בהתייעצות עם הנציבות ועם ארגונים העוסקים בקידום זכויותיהם של המוגבלים בהתאם לעקרונות היסוד של חוק זה, ובאישור ועדת העבודה והרווחה, רשאי לקבוע הוראות משלימות בין למקרה מסוים, בין לסוגי מקרים, בדבר חובת המעביד לפי זה, לרבות הוראות בדבר סוג המוגבלות או חומרת המוגבלות של האנשים שיש להעסיקם או לקבלם לעבודה.

שאול יהלום: לקבוע הוראות בדבר חובת דיווח של מעביד על ביצוע פעולות, לקבוע סייגים".

שאול יהלום: מעביד הנו אדם המעסיק יותר מ- 25 עובדים למעט המדינה או מעביד אחר שעליו יש חוק אחר, חוק שירות המדינה- מילואים, שאלה הוראות דומות.

שאול יהלום: במעביד מדובר לא על שירות המדינה, אם הוא מעביד מעל ל- 25 עובדים אז הוא חייב בכל מה שאמרנו.

שאול יהלום: יש את סעיף 18 לחוק שאומר, "תוקפו של סעיף 9 שבע שנים מיום פרסומו של סעיף זה.

שאול יהלום: זאת אומרת שההנחה הייתה שבמשך שבע שנים העניין יסתדר וכבר יהיו מקומות אז ננסה את זה שבע שנים.

שאול יהלום: אתם רואים שהעניין לא הסתדר ואנחנו צריכים להאריך.

שאול יהלום: בהצעת החוק שלי קבעתי למחוק בכלל את סעיף 18, זאת אומרת שתמיד ולעד, ולא לקבוע זמן מוגבל.

שאול יהלום: קבלתי על עצמי את הסכמת הממשלה, זה היה התנאי שלהם לתמיכה בחוק, והסכמתי שכרגע אנחנו מאריכים בעוד חמש שנים.

שאול יהלום: זאת אומרת שאנחנו מדברים על מעבידים מעל 25 עובדים, להאריך את ההנחיה שקיימת היום והיא תובא בעוד חמש שנים.

שאול יהלום: הערות בבקשה.

שאול יהלום: נטע דגן מארגון "בזכות", זו ההזדמנות להעיר שאתם הסבתם את תשומת לבי לזה שהחוק עומד לפוג אז אני מאד מוקיר ומודה לכם על כך.

נטע דגן: תודה רבה, זה מייתר את הערתי הראשונה לברך על זה שהצעת החוק הזו מוגשת.

נטע דגן: מהניסיון של חוק השוויון הקיים יודעים שבחמש השנים הבאות יקרה מעט מאד.

נטע דגן: עברו כמעט שבע שנים מאז שהחוק הזה נחקק, מצד אחד הסעיף הזה מאד חיוני ומאד מסייע במקרים פרטניים ובעקבות פניות פרטניות של עובדים עם מוגבלות ושל ארגון "בזכות" שעובדת עם מוגבלות בחברת בזק - - -

שאול יהלום: על זה את צריכה לדבר עם הממשלה, אני צריך לעמוד במילתי, את לא צריכה לשכנע אותי, אני הכנסתי את הסעיף במטרה למחוק לגמרי, כרגע אני היחיד שיושב מהוועדה, אז את מדברת אלי ואין צורך לשכנע אותי.

שאול יהלום: קבלתי את זה שכשמע

שאול יהלום: בירים חוק צריך לקבל את הסכמת הממשלה אחרת הם מורידים לי אותו, ואנחנו נהיה שוב בתחילת הדרך.

שאול יהלום: לכן קיבלתי את חמש השנים ואני לא יכול לחזור בי מזה.

שאול יהלום: זה משום שאני אישית קיבלתי התחייבות במליאת הכנסת ואני עומד בזה.

שאול יהלום: אם תוך כדי תיפגשי עם נציג הממשלה ואם הוא יסכים, זו רק הכנה לקריאה ראשונה ויש לנו זמן עד לקריאה השניה והשלישית, אבל הכתובת היא הממשלה ואני עומד בהתחייבות שלי.

דן אורנשטיין: אני לא יודע עד כמה צריך להוסיף כי אני לא רואה פער גדול בין כל הגורמים ששותפים לעניין, זה לא כאילו שהממשלה התנגדה להצעת החוק, הממשלה בעצם קבלה את עמדתנו המקצועית שצריך לתמוך בהצעת החוק וכאשר משרד התמ"ת הוא זה שאמר שהיות וההוראה שאליה אנחנו מתייחסים אליה היא הוראת שעה אז גם ההוראה שממשיכים צריכה להיות הוראת שעה.

דן אורנשטיין: זו העמדה שהתקבלה בממשלה.

דן אורנשטיין: מבחינת הנימוקים אנחנו רואים בזה חיוב רב - - -

שאול יהלום: אם נהיה זהים עם מה שאתה אומר, הוראת השעה שקבלנו בהתחלה הייתה שבע שנים, היינו מאריכים לעוד חמש שנים.

דן אורנשטיין: אין לנו מנדט להסכים לזה כעת.

שאול יהלום: אני רק מסביר לך שאם הגישה הבסיסית שלך בסדר, הייתם צריכים להאריך בעוד שבע שנים.

דן אורנשטיין: בכל זאת קרה משהו, הסעיף הזה, עוד לא מוצה הפוטנציאל שלו גם מבחינת התקנת תקנות וכדאי שהוועדה תדע שכבר יש לו יישום במובן הזה שיש פסק דין חשוב של בית הדין האזורי לעבודה, ששם נקבע שחובת הייצוג ההולמת חלה גם בשלב של הפיטורין.

דן אורנשטיין: זה פסק דין שהוא מאד חשוב במקרים של פיטורין של אנשים עם מוגבלות כי כיוון שזה נותן עוד כלי שהוא מאד ישים מהכלים הקיימים כדי להתמודד עם פיטורים של אנשים עם מוגבלות.

נטע דגן: זה רק מחזק את דבריי שאין שום היגיון שסעיף כל כך חשוב תוקפו יפקע בעוד חמש שנים, לפסק הדין הזה לא יהיה שום תוקף בעוד חמש שנים.

דן אורנשטיין: ההנחה שעמדה מאחורי הוראת השעה הראשונה הייתה שלראשונה בא המחוקק הישראלי וקובע הוראות למעסיקים פרטיים.

דן אורנשטיין: זה היה בוועדה ברשותו של אדוני בוועדת חוקה, לכן קבעו שזו תהיה הוראת שעה מתוך הנחה, כפי שאמר היו"ר כעת, שגם דברים יתקדמו.

דן אורנשטיין: בא אחד ממשרדי הממשלה, אמר שאותן ההנחות תקפות גם עכשיו, אותם עקרונות, כיוון שאנחנו מדברים על מעסיקים פרטיים, אז נעשה עוד הוראת שעה.

דן אורנשטיין: ככל שמתגבשת עמדה אחרת בוועדה, אנחנו נצטרך לחזור לממשלה כדי לבדוק אם זה במנדט שלנו.

שאול יהלום: אם זה היה כל חבר כנסת אחר כבר אני אומר לך שהייתי כותב שבע שנים, אבל מאחר וזה אני התחייבתי אני לא רוצה שיגידו שההתחייבויות שלי לא שוות.

יואב קריים: אני רוצה להגיד שלמרות פסק הדין, שזה איזשהו אור בקצה המנהרה, בעצם הוראת השעה הזו עוד לא התחילה להתבצע ועוד לא קרה ממנה כלום.

יואב קריים: מה שיוצא כשאנחנו מחליטים רק על חמש שנים אנחנו מקצרים את תקופת הביצוע שבהתחלה.

יואב קריים: אמרו שצריך שבע שנים בשביל להכניס את זה למודעות ולמסלול תקין, לקח לנו שבע שנים ועוד לא עשינו כלום ועכשיו אנחנו כבר מקצרים את תקופת הביצוע.

שאול יהלום: מדברים אתך על 12 שנה שבע ועוד חמש.

יואב קריים: אני מדבר על תחילת ביצוע שהייתה צריכה להיות מזמן.

יואב קריים: אנחנו צריכים להיות באיזשהו מבחן של מה קרה עם זה בשבע השנים.

שאול יהלום: כמו שאמרתי, אותי אין לך מה לשכנע, אני בכלל רציתי שזו תהיה הוראת קבע.

נטע דגן: אולי כדאי להביא את זה לדיון חוזר בוועדת שרים, אם ארגון "בזכות" יבקש להיפגש עם נציגי הממשלה זה לא יועיל, אולי אדוני יוכל לבקש מוועדת השרים לשקול שוב את עמדתם, כי חמש שנים עוברות ושב נגיש הצעת חוק כזו.

שאול יהלום: יכול להיות שבעוד שלוש שנים נגיש שוב הצעת חוק ונדבר אחרי שנראה מה קורה.

שאול יהלום: תרשמו לכם את זה מראש ואז נתווכח.

שאול יהלום: יש מישהו שמתנגד?

שאול יהלום: הצבעה בעד: רוב נגד: אין

שאול יהלום: אנחנו מאשרים את הוראת השעה לעוד חמש שנים.

שאול יהלום: תודה רבה לכל הנוכחים ובהצלחה, הישיבה נעולה.